วิธีการผ่าตัดไส้ติ่งอักเสบในเด็กทำอย่างไร
ผู้ปกครองลายมือชื่ออนุญาตให้แพทย์ทำการรักษาโดยการผ่าตัดและวางยาสลบ ทางแพทย์จะนำเด็กเจาะตรวจเลือด และเตรียมผ่าตัด เริ่มจากการทำความสะอาดบริเวณหน้าท้องและท้องน้อย จากนั้นให้น้ำเกลือที่แขนเพื่อฉีดยาสลบเข้าหลอดเลือด รวมถึงสารอาหารและเกลือแร่ให้พลังงานหลังการผ่าตัด แพทย์จะเปิดก๊าซออกซิเจนและวางหน้ากากยางบนใบหน้าเด็ก ใช้มือบีบถุงยางใบใหญ่ เป่าลมเข้าไปในปอด พร้อมๆกับให้ยาหย่อนกล้ามเนื้อทางหลอดเลือด เมื่อกล้ามเนื้อหย่อนดีแล้ว ก็จะใช้เครื่องมือเปิดปากจนเห็นลิ้นไก่และช่องเปิดกล่องเสียง ทำการสอดท่อ endotracheal ผ่านช่องเปิดกล่องเสียงเข้าไปในหลอดลม แล้วต่อปลายอีกด้านหนึ่งของท่อเข้ากับเครื่องดมยาสลบ บีบถุงยางเป่าลมเข้าปอด แพทย์ใช้หูฟังว่าลมเข้าปอดทั้งสองข้างดี จากนั้นหันไปเปิดก๊าซไนตรัสออกไซด์ 4 ลิตรต่อนาที และก๊าซออกซิเจน 2 ลิตรต่อนาที ฉีดยาหย่อนกล้ามเนื้ออีกชนิดหนึ่งที่ออกฤทธิ์ยาวกว่าชนิดแรกเข้าทางหลอดเลือดดำอีก ขั้นตอนต่อมาคือการฟอกหน้าท้องและท้องน้อย ศัลยแพทย์ทายาฆ่าเชื้อบริเวณท้องน้อยและบริเวณโดยรอบ แล้วปูผ้าปราศจากเชื้อคลุมบริเวณอื่นจนหมด เปิดเฉพาะช่องเล็กๆที่จะทำการผ่าตัด ศัลยแพทย์ทำการผ่าตัด ตัดไส้ติ่งที่เป็นหนองออก ล้างช่องท้องและแผลจนสะอาด เย็บปิดแผลหน้าท้องจนเรียบร้อย ในระหว่างนี้ วิสัญญีแพทย์ก็จะคอยเฝ้าดูแลเด็กอย่างใกล้ชิด คอยวัดความดันเลือดและชีพจรเป็นระยะๆ เมื่อมีสิ่งผิดปกติเกิดขึ้น ก็รีบแก้ไขทันที เมื่อการผ่าตัดเสร็จเรียบร้อย วิสัญญีแพทย์ปิดก๊าซไนตรัสออกไซด์ คงให้เด็กได้รับก๊าซออกซิเจนอย่างเดียว แพทย์หันมาฉีดยาแก้ฤทธิ์ยาหย่อนกล้ามเนื้อเข้าเลือด ภายใน 2-3 นาทีเด็กก็จะเริ่มหายใจและขยับตัว แพทย์ดูดน้ำลายออกจากปากหหลายครั้งจนแห้งดี ดึงเอาท่อ endotracheal ออก วางหน้ากากบนหน้าของเด็ก ให้สูดออกซิเจน 3-4 นาที จากนั้นย้ายเด็กมานอนพักที่ห้องพักฟื้นอีกประมาณ 1 ชั่วโมง เมื่อครบ 7 วันก็ให้กลับบ้าน
ศัลยศาสตร์ (ศัลยศาสตร์) - Surgery